'n Chicane is 'n kunsmatige draai of boog in 'n rypad of straat met die doel om die verkeer te vertraag. Die bekendste toepassing van 'n chicane word in motorsport gevind. Dit is deurgaans 'n s-vorm, bedoel om die renjaers stadiger te laat ry en so ongelukke te voorkom. Chicanes word daarom dikwels aan die einde van 'n pylvak of reguitstuk gevind. Dit vorm vir die jaers dan ook 'n ideale geleentheid om in te haal. Op gewone verkeersweë word chicanes ook gebruik, soos ook verkeerssirkels. Dit behels 'n horisontale verskuiwing op die ryvlak: daar word van 'n kunsmatige draai of vernouing gebruik gemaak om die verkeer te "kalmeer". Hier word chicanes toegepas om voetgangers te dwing om goed links of regs te kyk, bv. by die oorsteek van 'n besige pad, of vir voetslaanpaaie wat treinspore kruis. Chicanes kan ook dien om toegang tot voetpaaie te verhinder, bv. vir motorfietsryers. Wikimedia Commons het meer media in die kategorie Chicane (verkeer).